
Αρ 


. Φύλλου 156 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ίδρυση Γαστρεντερολογικής Κλινικής στο Τμήμα 
Νοσηλευτικής της Σχολής Επιστημών Υγείας και 
έγκριση του εσωτερικού κανονισμού λειτουργίας 
της. 

2 

Τροποποίηση του εσωτερικού κανονισμού λει¬ 
τουργίας της Χειρουργικής Κλινικής του Τμήμα¬ 
τος Νοσηλευτικής της Σχολής Επιστημών Υγείας. 

3 

Τροποποίηση του εσωτερικού κανονισμού λει¬ 
τουργίας της Ψυχιατρικής Κλινικής του Τμήματος 
Νοσηλευτικής της Σχολής Επιστημών Υγείας. 

4 

Τροποποίηση του εσωτερικού κανονισμού λει¬ 
τουργίας και διεύρυνση του επιστημονικού αντι¬ 
κειμένου της Κλινικής Εντατικής Νοσηλείας του 
Τμήματος Νοσηλευτικής της Σχολής Επιστημών 
Υγείας. 

5 

Μετονομασία του Εργαστηρίου Αναίμακτης Αγ- 
γειολογικής Μελέτης σε Εργαστήριο Αγγειακής 
Προσπέλασης του Τμήματος Νοσηλευτικής της 
Σχολής Επιστημών Υγείας και τροποποίηση του 
εσωτερικού κανονισμού λειτουργίας του. 


ΑΠΟΦΑΣΕΙΣ 

Αριθμ. πράξης 298 (1) 

Ίδρυση Γαστρεντερολογικής Κλινικής στο Τμή¬ 
μα Νοσηλευτικής της Σχολής Επιστημών Υγεί¬ 
ας και έγκριση του εσωτερικού κανονισμού λει¬ 
τουργίας της. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το άρθ. 96 του ν.4310/2014, όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν.4386/2016. 

2.Τις από 10-3-2011 και 19-7-2016 αποφάσειςτης Πα¬ 
νεπιστημιακής Συγκλήτου. 


3. Τις από 1-12-2010 και 13-6-2016 αποφάσεις της Συ¬ 
νέλευσης του Τ μήματος Νοσηλευτικής. 

4. Το γεγονός ότι η Γαστρεντερολογική Κλινική θα 
λειτουργεί αποκλειστικά με ιδίους πόρους και δεν θα 
βαρύνει τον τακτικό προϋπολογισμό ή την κρατική επι¬ 
χορήγηση του Ιδρύματος, αποφασίζουμε: 

Άρθρο 1 

Ίδρυση 

Ιδρύεται στο Τμήμα Νοσηλευτικής της Σχολής Επι¬ 
στημών Υγείας του Εθνικού και Καποδιστριακού Πα¬ 
νεπιστημίου Αθηνών Γαστρεντερολογική Κλινική, που 
εντάσσεται στον Τομέα Παθολογικό - Νοσηλευτικό και 
η οποία εξυπηρετεί τις εκπαιδευτικές, ερευνητικές και 
κλινικές ανάγκες στο γνωστικό αντικείμενο της Κλινικής 
Νοσηλευτικής και ειδικότερα στον τομέα της Γαστρε- 
ντερολογίας. Το κλινικό έργο περιλαμβάνει τη διάγνω¬ 
ση, τη θεραπεία, την πρόληψη, την αποκατάσταση και 
γενικότερα την παροχή φροντίδας υγείας ασθενών με 
προβλήματα του πεπτικού συστήματος. 

Άρθρο 2 

Σκοποί και Κοινωνικοί Στόχοι 

1. Οι σκοποί της Γαστρεντερολογικής Κλινικής και οι 
κοινωνικοί της στόχοι είναι: 

α) Η κάλυψη των διδακτικών αναγκών του Τμήματος 
Νοσηλευτικής και άλλωνΤμημάτων του Πανεπιστημίου 
Αθηνών στα γνωστικά αντικείμενα της Γαστρεντερολο- 
γίας και της Κλινικής Νοσηλευτικής. 

β) Η κάλυψη των ερευνητικών δραστηριοτήτων του 
Τμήματος στα ανωτέρω γνωστικά αντικείμενα, με την 
εκτέλεση κλινικών και πειραματικών ερευνητικών προ¬ 
γραμμάτων και σκοπό την αναζήτηση νέων διαγνωστι¬ 
κών και θεραπευτικών μεθόδων. 

γ) Η παροχή εξειδικευμένης κλινικής φροντίδας, πε¬ 
ρίθαλψης και νοσηλείας σε ασθενείς με νοσήματα που 
εμπίπτουν στα γνωστικά αντικείμενα της Κλινικής. Η 
λειτουργία της, υποβοηθούμενη και από τη λειτουρ¬ 
γία ενδοσκοπικού εργαστηρίου, θα συνδράμει το έργο 
και των λοιπών κλινικών του Τμήματος Νοσηλευτικής 
(κυρίως την Παθολογική και τη Χειρουργική), αλλά και 
γενικότερα των κλινικών του νοσηλευτικού ιδρύματος 
που θα εγκατασταθεί. 

δ) Η προαγωγή της πρόληψης των νοσημάτων του πε¬ 
πτικού σωλήνα, με οργάνωση και εφαρμογή αντίστοιχων 
προγραμμάτων. 

ε) Η ειδίκευση νοσηλευτών, ιατρών και άλλων λει¬ 
τουργών υγείας καθώς και η συνεχής εκπαίδευση και 
επιμόρφωση αυτών. 

στ.) Η συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής ή της αλλοδαπής. 

ζ) Η συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και λοιπών δραστηριοτήτων συναφών 
με τα επιστημονικά αντικείμενα της Κλινικής. 

ζ) Η οργάνωση σεμιναρίων, συμποσίων, διαλέξεων με 
σκοπό την ενημέρωση του ιατρικού, νοσηλευτικού και 
λοιπού προσωπικού της Κλινικής, των υπολοίπων κλι¬ 
νικών του νοσοκομείου, αλλά και άλλων νοσηλευτικών 
ιδρυμάτων. 

η) Η εξυπηρέτηση των διαφόρων κοινωνικών ανα¬ 
γκών, όταν και όποτε ζητείται από κοινωνικούς φορείς 
συγκεκριμένη συνδρομή που σχετίζεται με δέματα με 
τα οποία ασχολείται η Κλινική. 

2. Το έργο της Γαστρεντερολογικής Κλινικής διακρί- 
νεται σε: 

Εκπαιδευτικό το οποίο περιλαμβάνει: 
α) Την εκπαίδευση των φοιτητών του Τμήματος Νο¬ 
σηλευτικής. Αυτή επιτελείται από το διδακτικό και ερευ¬ 
νητικό προσωπικό της Κλινικής και είναι θεωρητική και 
πρακτική, σύμφωνα με το πρόγραμμα σπουδών. 

β) Την εκπαίδευση ειδικευόμενων ιατρών για την 
απόκτηση της ειδικότητας της Γαστρεντερολογίας ή την 
εξειδίκευση σε αυτή. Διακρίνεται σε θεωρητική και πρα¬ 
κτική. Η θεωρητική εκπαίδευση περιλαμβάνει κλινικά 
και θεωρητικά μαθήματα, διαλέξεις από μέλη ΔΕΠ και 
προσκεκλημένους ομιλητές, συζητήσεις κλινικοπαθολο- 
γικών καθώς και ιδιαζουσών περιπτώσεων, βιβλιογρα¬ 
φική ενημέρωση, διδακτικές επισκέψεις, εκπαιδευτικά 
συνέδρια, στρογγυλές τράπεζες και σεμινάρια. Η πρα¬ 
κτική εκπαίδευση αποσκοπεί στην απόκτηση πείρας στη 
διαγνωστική προσέγγιση και θεραπευτική αγωγή των 
παθήσεων της γαστρεντερολογίας. 

γ) Την εκπαίδευση ιατρών ή άλλων επιστημόνων στα 
πλαίσια της εκπόνησης διδακτορικών διατριβών ή άλλων 
επιστημονικών εργασιών. 

δ) Την εκπαίδευση ειδικευόμενων ή ειδικευμένων 
ιατρών στα πλαίσια της συνεχιζόμενης ιατρικής εκπαί¬ 
δευσης. 

ε) Την εκπαίδευση των φοιτητών των νοσηλευτικών 
τμημάτων ΑΕΙ και ΤΕΙ σε συνεργασία με το νοσηλευτικό 
προσωπικό της κλινικής και τις αντίστοιχες νοσηλευτικές 
σχολές. 

στ) Την εκπαίδευση του νοσηλευτικού προσωπικού 
του Νοσοκομείου ή και άλλων νοσοκομείων, εφόσον 
ζητήσει η συνδρομή της Κλινικής, σε δέματα αντιμετώ¬ 
πισης και παροχής φροντίδας σε ασθενείς με παθήσεις 
του γαστρεντερικού συστήματος. 

Κλινικό - νοσηλευτικό έργο, το οποίο περιλαμβάνει 
την περίθαλψη ασθενών με γαστρεντερολογικά προ¬ 


βλήματα που νοσηλεύονται ή παρακολουθούνται στην 
Κλινική. Οι υπηρεσίες είναι διαγνωστικές και θεραπευ¬ 
τικές. Η περίθαλψη συνίσταται στην κλινική διάγνωση, 
την παρακλινική και εργαστηριακή διερεύνηση, την 
εφαρμογή θεραπευτικής αγωγής και την παροχή νοση¬ 
λευτικής φροντίδας μέχρι την έξοδο του ασθενούς από 
το Νοσοκομείο. 

Άρθρο 3 

Προσωπικό 

Το προσωπικό της Κλινικής στελεχώνεται από: 

α) Καθηγητές και Λέκτορες του Τμήματος Νοσηλευτι¬ 
κής της Σχολής Επιστημών Υγείας του Εθνικού και Κα- 
ποδιστριακού Πανεπιστημίου Αθηνών που το γνωστικό 
τους αντικείμενο εμπίπτει στα διδακτικά, ερευνητικά και 
νοσηλευτικά ενδιαφέροντα της Κλινικής. Η τοποθέτηση 
των ανωτέρω γίνεται σύμφωνα με τη διαδικασία του άρ¬ 
θρου 4 παρ. 1 (8) του ν. 2083/1992 (Α' 159). 

β) Ειδικευμένους ιατρούςτου Ε.Σ.Υ.πουτοποθετούνται 
σύμφωνα με τις ισχύουσες διατάξεις καθώς και ειδικευ¬ 
όμενους ιατρούς. 

γ) Νοσηλευτές και λοιπούς επιστημονικούς συνεργά¬ 
τες. 

δ) Μέλη Ερευνητικού Διδακτικού Προσωπικού (Ε.ΔΙ.Π) 

ε) Μέλη Ειδικού Τεχνικού Εργαστηριακού Προσωπι¬ 
κού (Ε.Τ.Ε.Π.). Η τοποθέτηση των μελών ΕΤΕΠ γίνεται 
σύμφωνα με τη διαδικασία του άρθρου 4 παρ. 1 (δ) του 
ν.2083/1992 (Α’ 159). 

στ) Υγειονομικό και λοιπό προσωπικό που τοποθετεί¬ 
ται στην Κλινική με τις εκάστοτε ισχύουσες διατάξεις. 

Άρθρο 4 

Διοίκηση - Αρμοδιότητες 

α) Η Γαστρεντερολογική Κλινική διευθύνεται Καθηγη¬ 
τή του Τμήματος Νοσηλευτικής της Σχολής Επιστημών 
Υγείας του Εθνικού και Καποδιστριακού Πανεπιστημίου 
Αθηνών που εκλέγεται με τη διαδικασία που ορίζεται 
βάσει του άρθρου 28 παρ. 22 του ν. 2083/1992 (ΑΊ 59). 

β) Ο διευθυντής της Κλινικής ασκεί τις αρμοδιότητες 
που ορίζει το άρθρο 7, παρ. 4, του ν. 1268/1982 και επι¬ 
πλέον: 

• Καταρτίζει και εισηγείται στη Γ.Σ. του οικείου Τομέα 
καθώς και στη Γ.Σ. του Τμήματος Νοσηλευτικής, το ετή¬ 
σιο πρόγραμμα λειτουργίας για τις διδακτικές και ερευ¬ 
νητικές δραστηριότητες (Προπτυχιακού και Μεταπτυ¬ 
χιακού) της Κλινικής και μεριμνά για την εφαρμογή του. 

■ Μεριμνά για την υλοποίηση των αποφάσεων των 
συλλογικών οργάνων του Νοσοκομείου στο οποίο λει¬ 
τουργεί η Κλινική. 

• Μεριμνά για την απρόσκοπτη παροχή νοσηλευτικού 
έργου. 

• Μεριμνά για τη στελέχωση της Κλινικής με το ανα¬ 
γκαίο προσωπικό κάθε ειδικότητας. 

• Διαχειρίζεται κάθε έσοδο που περιέρχεται στην Κλι¬ 
νική σύμφωνα με τις ισχύουσες διατάξεις. 

• Μεριμνά για την κατανομή των πόρων. 

■ Υποβάλλει τον ετήσιο απολογισμό των δραστηρι¬ 
οτήτων. 




Τεύχος Β' 156/25.01.2017 

Άρθρο 5 

Εγκατάσταση - Λειτουργία 

α) Χώρος εγκατάστασης και λειτουργίας της Κλινικής 
είναι ο χώρος που παραχωρείται από τον φορέα υπο¬ 
δοχής με την σύμφωνη γνώμη του, για τη διεξαγωγή 
του κλινικού, νοσηλευτικού, ερευνητικού και διδακτι¬ 
κού της έργου. Εν προκειμένω, ως χώρος εγκατάστασης 
προτείνεται το Γενικό Ογκολογικό Νοσοκομείο Κηφισιάς 
«Οι Άγιοι Ανάργυροι» τα όργανα του οποίου την έχουν 
κατ’ αρχήν αποδεχθεί. Επισυνάπτεται σχετική αποδοχή 
εγκατάστασης της κλινικής από το ΔΣ και το Επιστημο¬ 
νικό Συμβούλιο του Γενικού Ογκολογικού Νοσοκομείου 
Κηφισιάς «Οι Άγιοι Ανάργυροι». 

β) Το ωράριο εργασίας του προσωπικού είναι αυτό 
που προβλέπεται για κάθε κατηγορία, σύμφωνα με τις 
κείμενες διατάξεις. 

γ) Ο διευθυντής έχει την ευθύνη για την εν γένει λει¬ 
τουργία της Κλινικής και τη χρησιμοποίηση των οργά¬ 
νων και υλικών τους. Για κάθε ερευνητική εργασία ο 
Διευθυντής ενημερώνεται πριν από τη διεξαγωγή της 
και καθορίζει μέσα στα πλαίσια της αποστολής της την 
προτεραιότητα χρήσης οργάνων και χώρων όταν δεν 
υπάρχει σχετική απόφαση. 

δ) Η χρησιμοποίηση ειδικών οργάνων επιτρέπεται 
μόνο στο προσωπικό της Κλινικής ή σε άλλους ερευνη¬ 
τές που έχουν ειδική επί των οργάνων αυτών εκπαίδευ¬ 
ση. Κινητά όργανα και σκεύη, τα οποία παραδίδονται 
για τη διεξαγωγή ερευνητικής - πειραματικής εργασίας 
επιστρέφονται, μετά τη χρησιμοποίηση τους, στην κα¬ 
τάσταση που είχαν παραδοδεί. 

ε) Είναι δυνατή η πρόσληψη διακεκριμένων επιστημό¬ 
νων σε τομείς σχετικούς με τις διδακτικές, ερευνητικές 
και νοσηλευτικές δραστηριότητες της Κλινικής σύμφωνα 
με το νόμο. 

Άρθρο 6 

Έσοδα 

Τα έσοδα της Κλινικής προέρχονται από: 
α) Τα έσοδα από την παροχή υπηρεσιών σύμφωνα με 
το νόμο. 

β) Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

γ) Την ετήσια επιχορήγηση από τον προϋπολογισμό 
διαφόρων Υπουργείων. 

δ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα 
ε) Κληρονομιές, κληροδοτήματα δωρεές και κάθε άλλη 
οικονομική ενίσχυση που προέρχεται από ημεδαπά ή 
αλλοδαπά, φυσικά και νομικά πρόσωπα, προς το Πανε¬ 
πιστήμιο Αθηνών για τους σκοπούς της Κλινικής. 

στ) Την παραχώρηση πνευματικών δικαιωμάτων ή 
διπλωμάτων ευρεσιτεχνίας, προϊόντων που ανήκουν ή 
παρήχθησαν στην κλινική καθώς και από τη διάθεση 
ερευνητικών και εν γένει επιστημονικών προϊόντων. 
Δαπάνες 

α) Η κλινική θα λειτουργεί αποκλειστικά με ίδιους πό¬ 
ρους και δεν θα βαρύνει τον τακτικό προϋπολογισμό ή 
την κρατική επιχορήγηση του Ιδρύματος. 


β) Δεν επιβαρύνεται το ΕΚΠΑ με έξοδα ανέγερσης ή 
επισκευής κτιριακών εγκαταστάσεων για την εγκατά¬ 
σταση της Κλινικής δεδομένου ότι ο βασικός πυρήνας 
της λειτουργεί ήδη στο Γενικό Ογκολογικό Νοσοκομείο 
Κηφισιάς «Οι Άγιοι Ανάργυροι» υπό τη μορφή του Ηπα- 
τογαστρεντερολογικού Εργαστηρίου του Τμήματος Νο¬ 
σηλευτικής του ΕΚΠΑ. 

γ) Δεν απαιτούνται δαπάνες για την προμήθεια αρχι¬ 
κού εξοπλισμού, ο οποίος ήδη διατίθεται στα πλαίσια του 
Ηπατογαστρεντερολογικού Εργαστηρίου, 
δ) Δεν απαιτούνται δαπάνες για λειτουργικά έξοδα, 
ε) Δεν θα απαιτηθούν από το ΕΚΠΑ δαπάνες για αμοι¬ 
βές επιπλέον προσωπικού. 

Άρθρο 7 

Τηρούμενα Βιβλία 

Για τις ανάγκες της Κλινικής τηρούνται τα ακόλουθα 
βιβλία και στοιχεία: 

α) Πρωτόκολλο εισερχόμενης - εξερχόμενης αλληλο¬ 
γραφίας. 

β) Βιβλίο περιουσιακών στοιχείων, 
γ) Φάκελος οικονομικών στοιχείων κάθε έτους, 
δ) Κατάλογος επιστημονικών οργάνων, 
ε) Αρχείο ασθενών με όλα τα απαραίτητα στοιχεία, 
στ) Αρχείο ερευνητικών προγραμμάτων και δραστη¬ 
ριοτήτων 

ζ) Αρχείο στατιστικών δεδομένων, 
η) Βιβλίο μεταβολών προσωπικού 
θ) Βαθμολόγια φοιτητών 

ι) Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο. 

Άρθρο 8 

Τίτλος - Σφραγίδα 

α)Οτίτλοςτης Κλινικής είναι«ΓΑΣΤΡΕΝΤΕΡΟΛΟΓΙΚΗ ΚΛΙ¬ 
ΝΙΚΗ ΤΜΗΜΑΤΟΣ ΝΟΣΗΛΕΥΤΙΚΗΣ ΣΧΟΛΗΣ ΕΠΙΣΤΗΜΩΝ 
ΥΓΕΙΑΣ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙ¬ 
ΟΥ ΑΘΗΝΩΝ». Αυτός ο τίτλος, καθώς και τα στοιχεία του 
διευθυντή της Κλινικής αναγράφονται στους χώρους του 
Νοσοκομείου που δραστηριοποιείται η Κλινική. 

β) Η Κλινική χρησιμοποιεί στρογγυλή σφραγίδα που 
αναγράφει στον εξωτερικό κύκλο: «ΕΘΝΙΚΟ ΚΑΙ ΚΑΠΟ- 
ΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ ΤΜΗΜΑ ΝΟΣΗ¬ 
ΛΕΥΤΙΚΗΣ» και στον εσωτερικό: «ΓΑΣΤΡΕΝΤΕΡΟΛΟΓΙΚΗ 
ΚΛΙΝΙΚΗ», καθώς και την επωνυμία του Νοσοκομείου 
εγκατάστασης. 

Άρθρο 9 

Έναρξη Ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 56/25.01.2017 


Αριθμ. πράξης 299 (2) 

Τροποποίηση του εσωτερικού κανονισμού λει¬ 
τουργίας της Χειρουργικής Κλινικής του Τρήμα¬ 
τος Νοσηλευτικής της Σχολής Επιστημών Υγείας. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014, όπως προστέθη κε στο 
άρθ. 80 του ν. 4009/2011 και ισχύει με το άρθ. 60 του 
ν.4386/2016. 

2. Τιςαπό 19-5-2011 και 19-7-2016 αποφάσεις της Πα¬ 
νεπιστημιακής Συγκλήτου. 

3. Τις από 25-1-2011 και 13-6-2016 αποφάσεις της Συ¬ 
νέλευσης του Τμήματος Νοσηλευτικής. 

4. Το π.δ. 81/1992 (ΦΕΚ 37/6-3-1992 τ.Α) «Ιδρυση κλι¬ 
νικών και εργαστηρίων στο Τμήμα Νοσηλευτικής του 
Πανεπιστημίου Αθηνών και καθορισμός του εσωτερικού 
τους κανονισμού». 

5. Την υπ'αριθ. Υ4α/77048/2007 (ΦΕΚ 1088/2-7-2007 τ.Β') 
υπουργική απόφαση «Μετεγκατάσταση - Εγκατάσταση 
Πανεπιστημιακών Κλινικών και Εργαστηρίων της Νοση¬ 
λευτικής Σχολής του Εθνικού και Καποδιστριακού Πανε¬ 
πιστημίου Αθηνών, μετά των ειδικών Μονάδων τους, στο 
Γεν. Ογκολ. Νοσ. Κηφισιάς ΟΙ ΑΓΙΟΙ ΑΝΑΡΓΥΡΟΙ». 

6. Το γεγονός ότι η τροποποίηση του εν λόγω εσω¬ 
τερικού κανονισμού δεν θα βαρύνει τον τακτικό προϋ¬ 
πολογισμό ή την κρατική επιχορήγηση του Ιδρύματος, 
αποφασίζουμε: 

Άρθρο 

Μόνο 

Την τροποποίηση του εσωτερικού κανονισμού λει¬ 
τουργίας της Χειρουργικής Κλινικής (π.δ. 81/1992, 
ΦΕΚ 37/6-3-1992 τ.Α) του Τμήματος Νοσηλευτικής της 
Σχολής Επιστημών Υγείας, η οποία είναι εγκατεστημένη 
στο Γ.Ο.Ν.Κ«ΟΙ ΑΓΙΟΙ ΑΝΑΡΓΥΡΟΙ» Υ4α/77048/2007 (ΦΕΚ 
1088/2-7-2007 τ.Β') ως ακολούθως: 

Στο τέλος της παρ. α του άρθρου 1 του (π.δ 81/1992, 
ΦΕΚ 37/6-3-1992 τ.Α), προστίθενται τέσσερις (4) νέες 
ειδικές μονάδες ως εξής: 

1. Μονάδα Κλινικής και Επεμβατικής Προσομοίωσης 
η οποία έχει ως σκοπό: 

•Την κάλυψη των διδακτικών, ερευνητικών και τεχνο¬ 
λογικών αναγκών, σε προπτυχιακό και μεταπτυχιακό 
επίπεδο, του τμήματος Νοσηλευτικής καθώς και άλλων 
τμημάτων του Εθνικού και Καποδιστριακού Πανεπιστη¬ 
μίου Αθηνών στα αντικείμενα με τα οποία ασχολείται. 

•Τη χρήση, τη διάδοση της χρήσης και την αξιολόγηση 
συστημάτων προσομοίωσης στα προγράμματα σπου¬ 
δών των Επιστημών Υγείας. 

•Την ανάπτυξη καινοτόμων εκπαιδευτικών συστημά¬ 
των κλινικής προσομοίωσης με σκοπό τη χρησιμοποίη¬ 
ση τους στην εκπαίδευση των φοιτητών του τμήματος 
Νοσηλευτικής. 

•Την ανάπτυξη καινοτόμων εκπαιδευτικών συστημά¬ 
των κλινικής προσομοίωσης με σκοπό την εκπαίδευση 


νοσηλευτών, ιατρών και άλλων επαγγελματιών υγείας 
εν γένει. 

•Την ανάπτυξη καινοτόμων εκπαιδευτικών συστημά¬ 
των προσομοίωσης σε τομείς όπως η διαχείριση κρίσεων, 
μαζικών καταστροφών και επειγουσών καταστάσεων. 

•Την ανάπτυξη μεθόδων, τεχνικών και εργαλείων για 
τη μέτρηση του μαθησιακού οφέλους των συστημάτων 
προσομοίωσης στον χώρο των Επιστημών Υγείας. 

•Την αξιολόγηση και την πιστοποίηση του μαθησιακού 
οφέλους που προκύπτει από τη χρήση συστημάτων προ¬ 
σομοίωσης στην εκπαίδευση των επαγγελματιών υγείας. 

• Την οργάνωση θεματικών εκπαιδευτικών σεμιναρίων, 
ημερίδων και συνεδρίων με σκοπό την κλινική και επεμ- 
βατική εκπαίδευση επαγγελματιών υγείας, με τη χρήση 
συστημάτων προσομοίωσης. 

• Τη συνεργασία με άλλους ομοειδείς πανεπιστημια¬ 
κούς ή ερευνητικούς φορείς, ελληνικούς και διεθνείς. 

2. Μονάδα Λαπαροενδοσκοπικής Χειρουργικής η 
οποία έχει ως σκοπό: 

• Την παροχή υπηρεσιών υγείας σε χειρουργικούς 
ασθενείς στα πλαίσια λειτουργίας της Χειρουργικής 
Κλινικής. 

• Τ ην εκπαίδευση των προπτυχιακών και των μεταπτυ¬ 
χιακών φοιτητών του τμήματος Νοσηλευτικής καθώς 
και άλλων τμημάτων του Πανεπιστημίου Αθηνών, στο 
αντικείμενο της Ελάχιστα Επεμβατικής Χειρουργικής. 

• Τ η μελέτη της παθοφυσιολογίας του πνευμοπεριτο- 
ναίου και της λαπαροσκοπικής και ενδοσκοπικής παρέμ¬ 
βασης στον ανθρώπινο οργανισμό. 

•Την οργάνωση και τη διεξαγωγή μελετών που θα προ¬ 
άγουν τις ελάχιστα επεμβατικές χειρουργικές πράξεις 
από ιατρικής, νοσηλευτικής και τεχνολογικής άποψης. 

•Την οργάνωση ηλεκτρονικού αρχείου και ψηφιακής 
βιβλιοθήκης για την ανάπτυξη εκπαιδευτικών πολυμέ¬ 
σων. 

•Την οργάνωση εκπαιδευτικών σεμιναρίων ή εργα¬ 
στηρίων. 

•Την παροχή συμβουλευτικών και άλλων υπηρεσιών 
στον τομέα διαχείρισης πόρων και ανθρώπινου δυναμι¬ 
κού για τις υπηρεσίες φροντίδας υγείας. 

• Τη συνεργασία με άλλους ομοειδείς πανεπιστημια¬ 
κούς ή ερευνητικούς φορείς, ελληνικούς και διεθνείς. 

3. Μονάδα Πειραματικής Χειρουργικής και Νοσηλευ¬ 
τικής Έρευνας η οποία έχει ως σκοπό: 

• Την κάλυψη διδακτικών και ερευνητικών αναγκών 
σε θέματα πειραματικής εφαρμογής και εκπαίδευσης 
σε νέες εγχειρητικές τεχνικές. 

•Την οργάνωση, υποστήριξη και διεξαγωγή ερευνητι¬ 
κών μελετών με αντικείμενο το χειρουργικό ασθενή και 
τη χειρουργική πράξη. 

•Την κάλυψη των μεταπτυχιακών αναγκών του τμήμα¬ 
τος Νοσηλευτικής στα αντικείμενα της Χειρουργικής και 
της Νοσηλευτικής του χειρουργικού ασθενούς. 

•Τη δημιουργία των βασικών προϋποθέσεων για την 
ασφαλή και αποτελεσματική εφαρμογή καινοτόμων 
επεμβατικών τεχνικών και πράξεων στη θεραπευτική 
διαδικασία 

•Την οργάνωση εκπαιδευτικών σεμιναρίων ή εργα¬ 
στηρίων. 

• Τη συνεργασία με άλλους ομοειδείς πανεπιστημια¬ 
κούς ή ερευνητικούς φορείς, ελληνικούς και διεθνείς. 

4. Μονάδα Χειρουργικής Ογκολογίας η οποία έχει ως 
σκοπό: 

• Την παροχή υπηρεσιών υγείας σε χειρουργικούς 
ασθενείς με ειδικά ογκολογικά προβλήματα στα πλαίσια 
λειτουργίας της Χειρουργικής Κλινικής. 

•Την εκπαίδευση των προπτυχιακών και των μεταπτυ¬ 
χιακών φοιτητών του τμήματος Νοσηλευτικής καθώς 
και άλλων τμημάτων του Πανεπιστημίου Αθηνών, στο 
αντικείμενο της Χειρουργικής Ογκολογίας. 

• Την οργάνωση και τη διεξαγωγή μελετών που θα 
προάγουν τη Χειρουργική Ογκολογία από ιατρικής, νο¬ 
σηλευτικής και τεχνολογικής άποψης. 

•Την ανάπτυξη στην κοινότητα, προγραμμάτων πρό¬ 
ληψης νεοπλασιών. 

• Την οργάνωση εκπαιδευτικών σεμιναρίων ή εργα¬ 
στηρίων. 

•Την καταγραφή στοιχείων σχετικών με την διάγνωση, 
αντιμετώπιση και μετεγχειρητική παρακολούθηση ασθε¬ 
νών με χειρουργικές ογκολογικές παθήσεις, τα οποία θα 
συμβάλλουν στον έλεγχο ποιότητας παροχής ιατρικών 
υπηρεσιών. 

•Την παροχή συμβουλευτικών και άλλων υπηρεσιών 
στον τομέα διαχείρισης πόρων και ανθρώπινου δυναμι¬ 
κού για τις υπηρεσίες φροντίδας υγείας. 

• Τη συνεργασία με άλλους ομοειδείς πανεπιστημια¬ 
κούς ή ερευνητικούς φορείς, ελληνικούς και διεθνείς με 
σκοπό την προαγωγή της έρευνας σε σχετικά θέματα. 

Η ισχύς της παρούσας αρχίζει απάτη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 300 (3) 

Τροποποίηση του εσωτερικού κανονισμού λει¬ 
τουργίας της Ψυχιατρικής Κλινικής του Τμήμα¬ 
τος Νοσηλευτικής της Σχολής Επιστημών Υγείας. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014 όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν.4386/2016. 

2. Τις από 23-5-2013 και 19-7-2016 αποφάσειςτης Πα¬ 
νεπιστημιακής Συγκλήτου. 

3. Τις από 11-2-2013 και 13-6-2016 αποφάσεις της Συ¬ 
νέλευσης του Τ μήματος Νοσηλευτικής. 

4. Το π.δ. 70/1999 (ΦΕΚ 87/28-4-1999 τ.Α’) «Ίδρυση Ψυ¬ 
χιατρικής κλινικής στο τμήμα Νοσηλευτικής του Εθνικού 


και Καποδιστριακού Πανεπιστημίου Αθηνών και καθο¬ 
ρισμός του εσωτερικού της κανονισμού». 

5. Την υπ'αριθ. Υ4α/77048/2007 (ΦΕΚ 1088/2-7-2007 
τ.Β') υπουργική απόφαση «Μετεγκατάσταση - Εγκατά¬ 
σταση Πανεπιστημιακών Κλινικών και Εργαστηρίων της 
Νοσηλευτικής Σχολής του Εθνικού και Καποδιστριακού 
Πανεπιστημίου Αθηνών, μετά των ειδικών Μονάδων 
τους, στο Γεν. Ογκολ. Νοσ. Κηφισιάς ΟΙ ΑΓΙΟΙ ΑΝΑΡΓΥ¬ 
ΡΟΙ». 

6. Το γεγονός ότι η τροποποίηση του εν λόγω εσω¬ 
τερικού κανονισμού δεν θα βαρύνει τον τακτικό προϋ¬ 
πολογισμό ή την κρατική επιχορήγηση του Ιδρύματος, 
αποφασίζουμε: 

Άρθρο Μόνο 

Την τροποποίηση του εσωτερικού κανονισμού 
λειτουργίας της Ψυχιατρικής Κλινικής (π.δ. 70/1999, 
ΦΕΚ 87/28-4-1999 τ. Α') του Τ μήματος Νοσηλευτικής της 
Σχολής Επιστημών Υγείας, η οποία είναι εγκατεστημέ¬ 
νη στο Γ.Ο.Ν.Κ «ΟΙ ΑΓΙΟΙ ΑΝΑΡΓΥΡΟΙ» (Υ4α/77048/2007, 
ΦΕΚ 1088/2-7-2007 τ. Β') με την προσθήκη στο Άρθρο 1 
του ως άνω π.δ. δύο (2) νέων μονάδων, ως ακολούθως: 

1. Μονάδα Κλινικής Διπλής Διάγνωσης και 

2. Πανεπιστημιακό Κέντρο Ψυχικής Υγείας με υπομο- 
νάδα Ψυχοκοινωνικής Αποκατάστασης 

Η Μονάδα Κλινικής Διπλής Διάγνωσης και το Πανε¬ 
πιστημιακό Κέντρο Ψυχικής Υγείας με την υπομονάδα 
ψυχοκοινωνικής αποκατάστασης ως σκοπό έχουν: 

• Η Μονάδα Κλινικής Διπλής Διάγνωσης την παροχή 
υπηρεσιών ψυχικής υγείας σε άτομα στα οποία τίθεται 
διπλή διάγνωση (ψυχική νόσος σε συνδυασμό με χρήση 
ψυχοδραστικών ουσιών), ενώ υπάρχει πρόβλεψη για την 
αντιμετώπιση ατόμων με τριπλή διάγνωση (ψυχική νόσο 
σε συνδυασμό με χρήση ψυχοδραστικών ουσιών και 
ειδικές λοιμώξεις σχετιζόμενες με τα ανωτέρω). 

• Το Πανεπιστημιακό Κέντρο Ψυχικής Υγείας με την 
υπομονάδα ψυχοκοινωνικής αποκατάστασης την πα¬ 
ροχή υπηρεσιών υγείας στους κατοίκους του 8 οι, Τομέα 
Ψυχικής Υγείας όπως αυτός προσδιορίζεται από την 
τομεοποίηση της Ψυχικής Υγείας του Υπουργείο Υγείας 
και Κοινωνικής Αλληλεγγύης και την παροχή υπηρεσι¬ 
ών ημερήσιας φροντίδας στο πλαίσιο ψυχοκοινωνικής 
αποκατάστασης χρονίως ψυχικά πασχόντων. 

• Τη διασύνδεση της Πανεπιστημιακής Ψυχιατρικής 
Κλινικής του Γενικού και Ογκολογικού Νοσοκομείου «Οι 
Άγιοι Ανάργυροι» με το Πανεπιστημιακό Κέντρο Ψυχικής 
Υγείας. 

• Την εκπαίδευση σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Τμήματος Νοσηλευτικής, καθώς και των άλλων Τμημά¬ 
των του Εθνικού και Καποδιστριακού Πανεπιστημίου 
Αθηνών σε δέματα που εμπίπτουν στο γνωστικό αντι¬ 
κείμενο της Ψυχικής Υγείας γενικότερα και στο εξειδι- 
κευμένο αντικείμενο των μονάδων. 

•Την ανάπτυξη, οργάνωση και διεξαγωγή προγραμμά¬ 
των διδασκαλίας και έρευνας στο πλαίσιο του γνωστικού 
αντικειμένου των ανωτέρω μονάδων. 

Τεύχος ΒΊ 56/25.01.2017 


•Τη συνεργασία κάθε μορφής με άλλους Πανεπιστη¬ 
μιακούς Οργανισμούς και ερευνητικά Κέντρα, καθώς και 
Ακαδημαϊκά Ιδρύματα ημεδαπής και αλλοδαπής και λοι¬ 
πούς επιστημονικούς φορείς, εφόσον οι επιστημονικοί 
τους στόχοι συμπίπτουν, συμβαδίζουν και αλληλοσυ- 
μπληρώνονται με εκείνους των εν λόγω μονάδων. 

•Την διοργάνωση επιστημονικών διαλέξεων, ημερί¬ 
δων, σεμιναρίων, συμποσίων και άλλων επιστημονικών 
εκδηλώσεων, καθώς και πραγματοποίησης δημοσιεύ¬ 
σεων, εκδόσεων και πρόσκλησης Ελλήνων και ξένων 
αναγνωρισμένων επιστημόνων. 

• Την Παροχή υπηρεσιών σε ιδιώτες κατά τα προβλε- 
πόμενα στο π.δ. 159/1984. 

Η ισχύς της παρούσας αρχίζει απάτη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 301 (4) 

Τροποποίηση του εσωτερικού κανονισμού λει¬ 
τουργίας και διεύρυνση του επιστημονικού αντι¬ 
κειμένου της Κλινικής Εντατικής Νοσηλείας του 
Τμήματος Νοσηλευτικής της Σχολής Επιστημών 
Υγείας. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014 όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν.4386/2016. 

2. Τις από 18-10-2010 και 19-7-2016 αποφάσεις της 
Πανεπιστημιακής Συγκλήτου. 

3. Τις από 7-10-2010 και 13-6-2016 αποφάσεις της Συ¬ 
νέλευσης του Τμήματος Νοσηλευτικής. 

4. Το π.δ. 121/2000 (ΦΕΚ 110/6-4-2000 τ. Α) «Οργά¬ 
νωση και λειτουργία ειδικών μονάδων στην Κλινική 
Εντατικής Νοσηλείας και του εργαστηρίου εργαστηρίου 
Λειτουργίου Ελέγχου Πνευμόνων, Βρογχοσκοπήσεων και 
Υπερβαρικής Οξυγονοθεραπείας του τμήματος Νοση¬ 
λευτικής του Εθνικού και Καποδιστριακού Πανεπιστη¬ 
μίου Αθηνών». 

5. Την υπ' αριθ. Υ4α/77048/2007 (ΦΕΚ 1088/2-7-2007 
τ.Β') υπουργική απόφαση «Μετεγκατάσταση - Εγκατά¬ 
σταση Πανεπιστημιακών Κλινικών και Εργαστηρίων της 
Νοσηλευτικής Σχολής του Εθνικού και Καποδιστριακού 
Πανεπιστημίου Αθηνών, μετά των ειδικών Μονάδων τους, 
στο Γεν. Ογκολ. Νοσ. Κηφισιάς ΟΙ ΑΓΙΟΙ ΑΝΑΡΓΥΡΟΙ». 

6. Το γεγονός ότι η τροποποίηση του εν λόγω εσω¬ 
τερικού κανονισμού δεν θα βαρύνει τον τακτικό προϋ¬ 
πολογισμό ή την κρατική επιχορήγηση του Ιδρύματος, 
αποφασίζουμε: 


Άρθρο Μόνο 

Την τροποποίηση του εσωτερικού κανονισμού λει¬ 
τουργίας και τη διεύρυνση του επιστημονικού αντικει¬ 
μένου της Κλινικής Εντατικής Νοσηλείας (π.δ. 121/2000, 
ΦΕΚ 110/6-4-2000τ.Α')τουΤμήματοςΝοσηλευτικήςτης 
Σχολής Επιστημών Υγείας, η οποία είναι εγκατεστημέ¬ 
νη στο Γ.Ο.Ν.Κ«ΟΙ ΑΓΙΟΙ ΑΝΑΡΓΥΡΟΙ» (Υ4α/77048/2007, 
ΦΕΚ 1088/2-7-2007 τ. Β'), ως ακολούθως: 

Στις ειδικές μονάδεςτηςπαρ. 1 του άρθρου Μόνου του 
π.δ. 121/2000 (ΦΕΚ 110/6-4-2000 τ. Α') μετά την προβλε- 
πόμενη στο εδάφιο β, Μονάδα Μελέτης και Έρευνας των 
Παθήσεων του Αναπνευστικού Συστήματος, προστίθε¬ 
νται δύο (2) νέες ειδικές μονάδες, ως εξής: 

Α) Μονάδα Ύπνου και Μηχανικής Υποστήριξης της 
Αναπνοής στο Σπίτι με σκοπό: 

• Την άσκηση περίθαλψης και νοσηλείας και την διε¬ 
ξαγωγή μελετών ασθενών με διαταραχές της αναπνοής 
στον ύπνο καθώς και την εκτίμηση της ανάγκης για κατ' 
οίκον υποστήριξη της αναπνοής. 

• Την εξυπηρέτηση των διαφόρων κοινωνικών ανα¬ 
γκών όταν και όποτε ζητείται συγκεκριμένη συνδρομή, 
που ανήκει στο αντικείμενο της μονάδας (π.χ. εκτίμηση 
-πιστοποίηση αναγκών και παροχή υπηρεσιών σε ασθε¬ 
νείς με μηχανική υποστήριξη της αναπνοής στο σπίτι). 

• Την ειδίκευση νοσηλευτών καθώς και άλλων λειτουρ¬ 
γών των κλάδων υγείας και τη συνεχή εκπαίδευση και 
επιμόρφωση τους. 

•Την εκτέλεση κλινικών και πειραματικών ερευνητικών 
προγραμμάτων με σκοπό τη μελέτη και αναζήτηση νέων 
τεχνικών και θεραπευτικών μεθόδων. 

• Τη συνεργασία με άλλους ομοειδείς πανεπιστημια¬ 
κούς ή άλλους ερευνητικούς φορείς, της ημεδαπής ή 
της αλλοδαπής. 

•Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση των νοσηλευτών 
καθώς και άλλων λειτουργών των κλάδων υγείας στο 
αντικείμενο της μονάδας. 

•Την παροχή συμβουλευτικών και άλλων υπηρεσιών 
στον τομέα των διαταραχών του ύπνου και της κατ' οίκον 
μηχανικής υποστήριξης της αναπνοής σε υπηρεσίες ή 
φυσικά πρόσωπα. 

•Την εκπαίδευση των προπτυχιακών και μεταπτυχια¬ 
κών φοιτητών του τμήματος Νοσηλευτικής καθώς και 
άλλων τμημάτων του Πανεπιστημίου Αθηνών στο αντι¬ 
κείμενο της εν λόγο Μονάδας. 

Β) Μονάδα υπερβαρικής ιατρικής με σκοπό: 

•Την άσκηση περίθαλψης και νοσηλείας σε ασθενείς 
με νοσήματα που έχουν ανάγκη υπερβαρικής ιατρικής. 

• Την εξυπηρέτηση των διαφόρων κοινωνικών ανα¬ 
γκών όταν και όποτε ζητείται συγκεκριμένη συνδρομή, 
που ανήκει στο αντικείμενο της μονάδας. 

• Τ ην ειδίκευση νοσηλευτών καθώς και άλλων λειτουρ¬ 
γών των κλάδων υγείας και τη συνεχή εκπαίδευση και 
επιμόρφωση τους. 

•Την εκτέλεση κλινικών και πειραματικών ερευνητικών 
προγραμμάτων με σκοπό τη μελέτη και αναζήτηση νέων 
τεχνικών και θεραπευτικών μεθόδων. 

•Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής ή της αλλοδαπής. 







Τεύχος Β' 156/25.01.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1171 


•Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση των νοσηλευτών 
καθώς και άλλων λειτουργών των κλάδων υγείας στο 
αντικείμενο της μονάδας. 

•Την κάλυψη των διδακτικών και ερευνητικών αναγκών 
τουΤμήματος Νοσηλευτικής καθώς και άλλωνΤμημάτων 
του Πανεπιστημίου στο αντικείμενο της εν λόγω Μονάδος. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 302 (5) 

Μετονομασία του Εργαστηρίου Αναίμακτης Αγ- 
γειολογικής Μελέτης σε Εργαστήριο Αγγειακής 
Προσπέλασης του Τμήματος Νοσηλευτικής της 
Σχολής Επιστημών Υγείας και τροποποίηση του 
εσωτερικού κανονισμού λειτουργίας του. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014, όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν.4386/2016. 

2. Τις από 27-4-2016 και 19-7-2016 αποφάσειςτης Πα¬ 
νεπιστημιακής Συγκλήτου. 

3. Τις από 20-1-2016 και 13-6-2016 αποφάσειςτηςΣυ- 
νέλευσης του Τ μήματος Νοσηλευτικής. 

4. Το π.δ. 270/1996 (ΦΕΚ 195/24-8-1996 τ. Α) «Ίδρυση 
κλινικών και εργαστηρίων στο Τμήμα Νοσηλευτικής του 
Εθνικού και Καποδιστριακού Πανεπιστημίου Αθηνών και 
καθορισμός του εσωτερικού τους κανονισμού». 


5. Το γεγονός ότι η μετονομασία του Εργαστηρίου 
Αναίμακτης Αγγειολογικής Μελέτης σε Εργαστήριο Αγ¬ 
γειακής Προσπέλασης και η τροποποίηση του εσωτερι¬ 
κού κανονισμού λειτουργίας δεν θα βαρύνει τον τακτικό 
προϋπολογισμό ή την κρατική επιχορήγηση του Ιδρύ¬ 
ματος, αποφασίζουμε: 

Άρθρο Μόνο 

Τη μετονομασία του Εργαστηρίου Αναίμακτης Αγγει- 
ολογικής Μελέτης σε Εργαστήριο Αγγειακής Προσπέλα¬ 
σης και την τροποποίηση του εσωτερικού κανονισμού 
λειτουργίας του (παρ. ια του άρθ. 1 του π.δ. 270/1996, 
ΦΕΚ 195/24-8-1996 τ. Α) ως εξής: 

Το Εργαστήριο Αγγειακής Προσπέλασης εξυπηρετεί 
εκπαιδευτικές, ερευνητικές και κλινικές νοσηλευτικές 
ανάγκες. Έχει ως αντικείμενο την αντιμετώπιση ασθε¬ 
νών που χρήζουν μακροχρόνιας ενδοφλέβιας θερα¬ 
πείας στους οποίους είναι απαραίτητη η τοποθέτηση 
συσκευών αγγειακής προσπέλασης όπως: περιφερικά ή 
κεντρικά εισερχόμενων κεντρικών φλεβικών συσκευών, 
ενταφιαζόμενων κωδώνων χημειοθεραπείας συνδεδε- 
μένων με περιφερικά εισερχόμενους κεντρικούς φλεβι¬ 
κούς καθετήρες ή κεντρικά εισερχόμενους φλεβικούς 
καθετήρες, προσωρινών και μόνιμων καθετήρων αιμο¬ 
κάθαρσης. Επίσης, το εργαστήριο έχει ως αντικείμενο 
την προαγωγή της έρευνας σε κλινικό και πειραματικό 
επίπεδο με αποτέλεσμα τη βελτίωση των υπαρχόντων 
μεθόδων αντιμετώπισης, την ανάπτυξη νέων και την 
υποστήριξη ασθενών που χρήζουν μακροχρόνιας αγ¬ 
γειακής προσπέλασης. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 56/25.01.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ί.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 

























